Diari Oficial de la Generalitat Valenciana


Sumari del DOGV 5132, del 10-11-2005 (2005/11401)

Notificació a David Edward Williams i Herry Patricia Williams de la sentència número 59/2005, dictada en les actuacions de juí ordinari número 170/2004.
--------------------------------------------------------------------------------------------------------------------------------------------------------

### Dades del document

Número de DOGV
:   5132

Data del DOGV
:   10-11-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/11712


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació a David Edward Williams i Herry Patricia Williams de la sentència número 59/2005, dictada en les actuacions de juí ordinari número 170/2004. [2005/Q11582]
  
Procediment: juí ordinari 170/2004
  
Part demandant: Trevor John Bourne
  
Part demandada: David Edward Williams i Herry Patricia Williams
  
Al juí a què es fa referència s'ha dictat la sentència la part dispositiva de la qual diu així:
  
«Sentència número 59/2005
  
Dénia, 31 de març de 2005
  
Lourdes Noverques Martínez, jutgessa del Jutjat de Primera Instància i Instrucció número 4 de Dénia, ha vist les presents actuacions de juí ordinari, seguides davant d'este jutjat amb el número 170 de l'any 2004, a instància de Trevor John Bourne, representat per la procuradora Ana Isabel Feliu Daviu i assistit del lletrat Vicente Giner Calatayud, contra David Edward Williams i Herry Patricia Williams, en rebel·lia en este procediment.
  
Antecedents de fet
  
1. La procuradora Ana Isabel Daviu Frasquet, en la representació indicada i mitjançant un escrit que per torn de repartiment va correspondre a este jutjat, va presentar demanda de juí ordinari, en la qual, després d'adduir els fets i fonaments de dret que estimava pertinents a la seua declaració, va acabar demanant que es dictara sentència ?per la qual es condemne els demandats a pagar al meu representat la quantitat de quinze mil set-cents setanta-sis euros i cinquanta-sis cèntims, interessos d'esta quantitat des de la data de presentació d'esta demanda i també condemnar-los al pagament de les costes d'este juí?.
  
2. Admesa a tràmit la demanda mitjançant la interlocutòria de data 8 d'abril de 2004, es va citar a termini els codemandats perquè, en el termini de 20 dies, comptadors des de la data de notificació de la interlocutòria a què es fa referència, comparegueren en les actuacions i, si escau, presentaren un escrit de contestació a la demanda. Transcorregut el termini concedit a este efecte sense haver-ne efectuat la compareixença, malgrat haver sigut citats en forma, es va declarar els demandats en rebel·lia mitjançant la provisió de data 11 de novembre de 2004.
  
3. En data 11 de març de 2005, va tenir lloc l'acte de l'audiència prèvia, al qual no van comparéixer els codemandats, i en el qual la part actora, després de ratificar-se en les peticions contingudes al seu escrit de demanda, va sol·licitar la recepció del plet a prova, i va proposar com a únic mitjà de prova el documental, que consistix a donar per reproduïts els documents acompanyats a l'escrit de demanda. A continuació, una vegada evacuat el tràmit de conclusions, es declarar conclòs l'acte i vist per a sentència, atés el que disposa l'article 428 de la Llei d'Enjudiciament Civil (LEC).
  
4. Les presents actuacions s'han tramitat d'acord amb les normes processals que li són aplicables, i s'ha observat el compliment de les prescripcions legals, treta la que fa referència al termini per a dictar sentència.
  
Fonaments de dret
  
1. La part actora exercitava una acció de reclamació de quantitat per la qual pretenia condemnar els codemandats a pagar a l'actor la suma de 15.776,56 euros, en compliment del contracte subscrit en data 27 de març de 2002, entre els que són part del present procediment, en virtut d'això els codemandats reconeixien deure al demandant la suma reclamada en el present procediment, així com l'obligació assumida per aquells de no vendre l'habitatge construït per l'actor sense abans liquidar el deute existent amb el mateix deutor o, en cas de transmissió de l'habitatge, atorgar el dret preferent a favor de l'actor; en ambdós casos s'obliguen a comunicar a l'actor la intenció d'alienar l'habitatge, i s'estipula, igualment, que transcorregut un termini de 24 mesos sense que s'haja saldat el deute, l'actor podria entaular tots els procediments legals que calgueren per a reclamar-ne el pagament.
  
Com fonament de la pretensió descrita, la part actora al·legava l'aplicació dels articles 1.089, 1.091, 1.124, 1.256, 1.258 i 1.923, tots ells del Codi Civil (CC).
  
2. Pel que fa a això, cal assenyalar que per a la possible estimació de la pretensió exercitada per la part actora i que està descrita en el fonament jurídic anterior, s'ha de considerar acreditat l'existència del deute, la reclamació del qual ha donat lloc a la formació de les presents actuacions, així com a la seua exigibilitat i que estan pendents de resolució.
  
En el supòsit d'actuacions, es consideren concurrents els elements exposats, en virtut de la documentació que acompanya l'escrit de demanda i, en concret, pel que fa a l'existència del deute, de conformitat amb el que hi ha disposat en el document número 1 de les actuacions, que consistix en el contracte subscrit, en data 27 de març de 2002, entre l'actor, Trevor John Bourne, i els codemandats, David Edward Williams i Herry Patricia Williams, en la clàusula segona del qual establix que estos darrers reconeixen que deuen a l'actor la quantitat de 15.776,56 euros, i en la clàusula tercera assumixen l'obligació de comunicar, amb una antelació mínima de 30 dies, l'eventual intenció d'alienar l'habitatge construït per l'actor de la qual, alhora, prové el deute el compliment del qual es reclama en este procediment. Així, atesa la manca d'impugnació del document a què es fa referència per la part demandada, gaudix de plena eficàcia als efectes d'entendre provada l'existència del deute de 15.776,56 euros que es reclama, d'acord amb el que disposa l'article 326 de la Llei d'Enjudiciament Civil, en relació amb l'article 319 del mateix cos legal, pel que fa als documents privats.
  
Quant a l'exigibilitat del deute, i que està pendent de resolució, la seua acreditació resulta de la vigència en el nostre ordenament jurídic de la denominada teoria de la càrrega de la prova, que, establida en l'article 217.1 de la LEC, implica que, quan el tribunal considere dubtosos fets dels que depenga la resolució de la causa, desestimarà les pretensions de l'actor o del demandat, i que dependrà de qui corresponga la càrrega de provar-los. Així, com a resultat de la manca d'exigibilitat o que està pendent de resolució el deute reclamat correspondria als codemandats d'acord amb l'establit en l'article 217.3 de la LEC, en allò que disposa que correspon al demandat la càrrega de provar els fets que impedisquen, extingisquen o enerven l'eficàcia jurídica dels fets en els quals l'actor fon les seues pretensions, procedix entendre suficientment provada la manca de compliment per part dels codemandats de l'obligació de comunicar amb una antelació mínima de 30 dies, la voluntat d'alienar l'habitatge de la seua propietat de la construcció del qual deriva la formació de les presents actuacions, així com la manca de pagament de la suma reclamada.
  
D'esta manera, i atés que s'entenen concurrents les condicions exigides per a la possible estimació de la demanda, són aplicables els articles 1.091 del CC, que disposa que ?les obligacions que naixen dels contractes tenen força de llei entre les parts contractants, i s'han de complir d'acord amb els contractes?, i 1.911 del mateix cos legal, segons el qual ?del compliment de les obligacions respon el deutor amb tots els seus béns presents i futurs?, i, en conseqüència, s'estima procedent condemnar els codemandats a pagar a l'actor la suma de 15.776,56 euros, més els interessos legals reportats per esta suma, de conformitat amb el que disposa l'article 576 de la LEC.
  
3. Quant a les costes, és aplicable el que establix l'apartat primer de l'article 394 de la LEC i, per tant, aniran a càrrec dels demandats, pel fet d'haver sigut desestimades totes les seues pretensions, atés que la rebel·lia és considerada una oposició, encara que tàcita, a les pretensions de l'actor.
  
Vists els preceptes legals citats i els altres d'aplicació general i pertinent.
  
Decisió
  
Que amb l'estimació íntegra de la demanda interposada per la procuradora Ana Isabel Feliu Daviu, en nom i representació de Trevor John Bourne, contra David Edward Williams i Herry Patricia Williams, en situació processal de rebel·lia, condemne estos darrers a pagar a l'actor la suma de quinze mil set-cents setanta-sis euros i cinquanta-sis cèntims (15.776,56 €), més els interessos legals corresponents. Les costes processals causades amb la tramitació del present procediment aniran a càrrec de la part demandada.
  
Notifiqueu esta sentència a les parts, i feu-los saber que contra ella s'hi pot interposar un recurs d'apel·lació que, si escau, s'haurà d'interposar davant este mateix jutjat dins dels cinc dies següents a aquell en què es notifique esta resolució.
  
Porteu l'original al llibre de sentències.
  
Esta és la meua sentència, de la qual s'expedirà un testimoniatge per a incorporar-lo a les actuacions, que pronuncie, mane i firme; Lourdes Noverques Martínez, jutgessa del Jutjat de Primera Instància i Instrucció número 4 de Dénia».
  
Atés el desconeixement de l'actual domicili o residència de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana per a portar a efecte la diligència de notificació de sentència als demandats, David Edward Williams i Herry Patricia Williams.